cyanic-selkie/wikianc huggingface dataset:
Willi Daugs
Asekauppiaaksi
Daugs toimi taistelulentäjänä ensimmäisessä maailmansodassa ja tutustui silloin Herman Göringiin, joka oli myös taistelulentäjänä. Sodan päätyttyä Daugs ryhtyi asekauppiaaksi. Hän osti Saksan laivaston ylijäämäaseita jotka olivat osittain kiellettyjä 1.maailmansodan rauhansopimuksessa ja myi niitä eteenpäin. Kaupoista saadut rahat Daugs tuloutti pääosin Saksan laivaston salaiseen kassaan, josta hän sai komission. Aseita myytiin myös kiellettyihin maihin kuten sisällissotaa käyvään Espanjaan väärentämällä kauppa-asiakirjoja ja käyttämällä erilaisia bulvaaneja kaupankäynnissä.
Toiminta Suomessa
Daugs hankki vuonna 1930 Oy Transbaltic Ab-nimisen bulvaaniyhtiön lukuun vajaan 40 %:n osuuden Tikkakoski Oy:n asetehtaasta, joka valmisti muun muassa Suomi-konepistooleita. Hän muutti Suomeen asumaan vuonna 1937 ja osti Otto Ehrichin kanssa osake-enemmistön Tikkakoskesta vuonna 1938 Wilhelm Bensowilta ja kauppaneuvos Krogiuksen perikunnalta, jolloin Transbaltic omisti asetehtaasta 77 %. Syynä tuon osan ostoon oli se, että Saksan valtio kannusti liiketoimintaa asuinmaassaan harjoittavia kansalaisiaan investoimaan aseteollisuuteen jos se vain oli mahdollista. Vuonna 1941 hän osti Hämeenlinnan lähellä sijainneen Vanajanlinnan kartanon itselleen asunnoksi. Hänellä oli asunto myös Kulosaaressa, silloisessa Vilho Sjöströmin kuja 3:ssa. .
Daugs oli jo vuonna 1937 ostanut Inkoosta Lövön saaren, jonka edustalle ankkuroidussa veneessään hän usein vietti aikaa. Syynä paikan ostoon on oletettu olevan se, että Saksan tiedustelupalvelu Abwehr halusi saada tarkkailupaikan saaristoväylän varteen ja se painosti Daugsia hankkimaan paikan. Daugs oli yhdessä Joseph Veltjensin kanssa järjestämässä Suomen aseostoja Saksasta toisen maailmansodan aikana. Daugs ja hänen vaimonsa Anna-Luisa saivat Suomen kansalaisuuden vuoden 1944 aikana, mutta luopuminen Saksan kansalaisuudesta ei onnistunut, vaan heidän passit jäivät Saksan haltuun.
Vaikka Daugs oli aiemmilla bulvaanikaupoillaan muun muassa Tikkakosken tehtaasta ja Lövöstä yrittänyt sovitella huonoja välejään natsihallintoon, perheellä oli pelko, että se ei riittäisi pelastamaan heitä sodan loppuselvittelyissä. Lopulta he onnistuivat saamaan Ruotsin väliaikaiset muukalaispassit Ruotsin salaisen palvelun järjestämänä, koska Daugs oli organisoinut noin tuhannen Suomi-konepistoolin kaupan Ruotsin kautta Norjan ja Tanskan vastarintaliikkeille. Tuon oston rahoituksen epäillään tulleen Walkenbergin perheen kautta. Daugs pakeni vuoden 1944 välirauhan solmimisen jälkeen Suomesta Ruotsiin ja hänen maahan jäänyt omaisuutensa (muun muassa asetehdas, Vanajanlinna, Lövön saari) luovutettiin saksalaissaatavina Neuvostoliiton haltuun. Daugs yhtiökumppaneineen onnistui kuitenkin säilyttämään osan omaisuudestaan tuossa tilanteessa, koska Suomen valtio joutui lunastamaan Daugsin varustamoyhtiön laivoja Luulajan satamasta saadakseen ne takaisin Suomeen. Tähän syynä oli Neuvostoliiton valvontakomission vaatimus. Myöhemmin nuo laivat joutuivat osana sotakorvauksina Neuvostoliittoon. Neuvostoliitolle luovutettu Lövön saari on nykyään SOK:n omistuksessa. Saarella sijaitsevan päärakennuksen on suunnitellut alun perin Albert Speerin arkkitehtitoimisto.
Daugs vei mukanaan Suomesta Tikkakoskella kehitetyn uuden 9 mm:n M44-konepistoolin piirustukset ja alkoi sodan jälkeen valmistaa piirustusten pohjalta Espanjassa DUX-merkkisiä konepistooleja, joita vietiin 1950-luvulla jonkin verran Länsi-Saksaan.
Virheen havaitseminen ja korjaaminen
pienoiskuva|Tietoliikenteessä ilmenevän siirtovirheen korjaus [[Reed–Solomon-koodit|Reed–Solomon-koodin avulla.]] Virheen havaitseminen ja korjaaminen tarkoittaa informaatioteoriassa ja tietotekniikassa joukkoa menetelmiä, joilla virhetilanteet joko havaitaan tai ne korjataan automaattisesti.
Eri menetelmiä ovat muun muassa:
Tietoliikenneprotokollat kuten TCP voivat käyttää tarkistussummaa virheen havaitsemiseen ja käyttävät tiedon uudelleenlähettämistä tilanteen korjaamiseen.
Jotkin menetelmät sisältävät riittävästi redundanssia tiedolle, jotta se voidaan korjata ilman uudelleen siirtoa.
Calumet
Calumet voi tarkoittaa ainakin seuraavia asioita
Lapinlammit
Lapinlammit on Kiiminkijoen vesistöalueeseen kuuluva kolmen pienen peräkkäisen järven ryhmä Utajärven kunnan pohjoisosassa Juorkunassa Pohjois-Pohjanmaalla.
Järvet sijaitsevat Juorkunan Kivijärven kylän länsilaidalla. Itäisimmälle pienimmälle järvelle on tieura Olvasjärventieltä, mutta kaikki järvet ovat asumattomia. Lammet laskevat Lapinojaa pitkin Kivijärveen ja siitä edelleen Kivijokea Kiiminkijokeen. Järvien pohjoispuolella on kangasmaita, kun taas niistä eteläluoteeseen avautuu Siiransuon kaakkoisin kulmaus. Suurimman läntisen järven pinta-ala on lähes kahdeksan hehtaaria ja keskimmäisen toiseksi suurimman noin kolme hehtaaria.
Tatjana Bulanova
Tatjana Bulanova, joka tunnetaan myös nimellä Tanja Bulanova, on venäläinen laulaja. Hän on syntynyt 6. maaliskuuta 1969 Pietarissa Venäjällä. Hänen kappaleitaan ovat mm. Posvoni (Soita), Leto-zima (Kesä on talvi) ja Letela dusha (Vapaa sielu).
Historia
Ensimmäistä levyään varten Bulanova työskenteli Letnij Sad -nimisen yhtyeen kanssa. Silloin musiikki oli nykyiseen verrattuna enemmän vahvoja balladeja ja pehmeää rokkia. Izmena-levyn jälkeen vuonna 1994 hän lopetti musiikinteon yhtyeen kanssa ja ryhtyi soittamaan dance-musiikkia.
Cornales
Cornales on kaksisirkkaislahko, joka kuuluu asteridien ryhmään ja muodostaa sen varhaisimman kehityshaaran. Lahkolla ei ole suomenkielistä nimeä, niin kuin ei kasvilahkoilla yleensäkään ole.
Heimot
Lahkossa on seitsemän heimoa. Sen kasveista vain kanukka- ja hortensiakasvit kuuluvat Pohjoismaiden lajistoon: kanukoita kasvaa alkuperäisinä, hortensioita ja jasmikkeita viljelykarkulaisina.
Kalle Moraeus
thumb|Kalle Moraeus Karl Anders Moraeus (s. 15. heinäkuuta 1963 Orsa, Ruotsi) on ruotsalainen muusikko, pelimanni ja säveltäjä.
Vuonna 2006 Moraeus palkittiin Karamelodiktstipendiet-stipendillä.
Pariteettibitti
Pariteettibitti (myös tarkistusbitti) on tietotekniikassa yksinkertainen tapa havaita tiedossa oleva virhe: pariteettibitti on joko 1 tai 0 riippuen siitä, onko tiedossa ykkösbittien määrä parillinen vai pariton. Menetelmässä voidaan käyttää parillisen tai parittoman määrän osoitusta.
Menetelmä on hyvin yksinkertainen, mutta havaitsee ainoastaan osan mahdollisista virheistä. Menetelmä ei havaitse, mikäli parillinen määrä bittejä muuttaa tilaansa.
Another Day Rising
Another Day Rising on The Giant Leap-yhtyeen ensimmäinen albumi. Se julkaistiin 31. lokakuuta 2007. Albumin ensimmäinen single ”All In My Head” julkaistiin kesällä 2007 ja toinen single ”Somebody Else” myöhemmin syksyllä 2007. Molemmat kappaleet soivat radiossa tiuhaan. Tammikuussa 2008 radioihin lähetettiin kolmas single ”Remember”, joka alkoi nopeasti soimaan useilla eri radiokanavilla. Ennen albumin julkaisua EMIn sivuilta pystyi lataamaan ilmaiseksi albumin päätösraidan ”Story of My Life”.
Murtolammi (Mänttä-Vilppula)
Maantietoa
Lammen pinta-ala on 2,7 hehtaaria, se on 250 metriä pitkä ja 200 metriä leveä. Lammella ei ole kartan mukaan saaria. Sen rantaviivan pituus on 750 metriä.
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Vehkajärven valuma-alueella (35.49), jonka Kangasjärven alueeseen (35.492) se kuuluu. Lammen vedenpinnan korkeus on 128,4 metriä mpy.
Akutuq
thumb|Akutuq-annos. Annoksen valmistukseen on käytetty mustikoita, vadelmia ja perinteestä hieman poiketen kasvisrasvaa. Akutuq on Alaskan alkuperäiskansa inuitien keskuudessa perinteisesti valmistettu ruokalaji. Sen perinteisiin ainesosiin kuuluvat esimerkiksi karibunrasva, merinisäkkäistä saatava öljy, lumi ja makua antamaan lisättävät marjat. Ruokalajin nimi akutuq tarkoittaa sekoittamista.
Valmistus
Valmistettaessa jouduttiin ottamaan huomioon paikallisesti saatavilla olevat raaka-aineet. Akutuqin valmistukseen on perinteisesti käytetty karibun ohutsuolen ympäriltä kerättyä kovaa ja valkoista rasvaa. Joskus karibun rasvan sijaan on käytetty esimerkiksi kalanrasvaa, josta valmistetun akutuqin rakenne on kuitenkin heikompi. Rasvaa pehmennetään vispaamalla, kunnes siitä tulee kuohkeaa massaa. Massaan lisätään kirkasta ja keltaista hylje- tai valasöljyä, joka vatkataan osaksi massaa sormin. Öljyä saadaan ensin nylkemällä traani ruhosta ja pesemällä se verestä. Tämän jälkeen traani varastoidaan puisiin tai nykyisin muovisiin säiliöihin. Traanin pinnalle muodostuu monityydyttämättömiä rasvahappoja. Öljyä ja rasvaa vatkataan sekaisin noin 45 minuuttia ja sekaan lisätään hieman vettä. Ruokalajin nimi akutuq tarkoittaa sekoittamista. Massa muistuttaa valmistuksen tässä vaiheessa kuohukermaa ja siihen lisätään sille makua antavat ainesosat. Usein käytettyihin aineisiin kuuluvat esimerkiksi alaskanvatukka ja mustikka. Sokeria on käytetty 1800-luvun puoliväliltä lähtien, jolloin sen toivat alueelle valaanpyytäjät. Marjojen ohella annokseen saatetaan lisätä lunta. Ainesosien suhde on tavallisesti yksi osa rasvaa, yksi osa öljyä ja neljä osaa proteiinia tai kasvismateriaa. Perinteisesti akutuqia saatettiin valmistaa suuri määrä kerralla, ja se varastoitiin ikiroudan kylmentämiin kellareihin.
Historia
thumb|Akutuqin valmistuksessa käytetty puinen astia eli tumnaq vuoden 1910 paikkeilta. Akutuqin historiaa ei tunneta. Mahdollisesti se tuli Pohjois-Amerikkaan jo ensimmäisten nykyisen Beringinsalmen ylittäneiden ihmisten mukana. Aina 1900-luvun alkupuolelle saakka oli tapana järjestää markkinat, joille saattoi saapua inuiteja satojenkin kilometrien päästä. Markkinoilla eri alueilta saapuneet vaihtoivat keskenään hyljeöljyä karibunrasvaan. Joillakin markkinoilla järjestettiin jonkinlaisia akutuqin valmistuksen kilpailuja. Niihin saattoi kuulua aqutuqit, joihin kilpailijat pyrkivät käyttämään mahdollisimman erikoisia raaka-aineita, kuten kuivattua kalaa, linnunmunia, karibun vatsan sisältöä, verta, majavaa tai saukkoa. Akutuqin valmistus on vähentynyt nykyaikana, ja sen valmistuksen taitavat ovat vanhentuneet. Jotkut ovat pyrkineet nykyaikaistamaan akutuqin valmistustapoja, esimerkiksi käyttämällä karibun ja hylkeen sijaan kasvisrasvaa tai oliiviöljyä ja sekoittamalla annoksen tehosekoittimella.
Coleman Hawkins
pienoiskuva|Hawkins vuonna 1945 Coleman Hawkins, lempinimeltään Hawk tai Bean, (21. marraskuuta 1904 Saint Joseph, Missouri – 19. toukokuuta 1969 New York) oli yhdysvaltalainen tenorisaksofonisti, joka oli tärkeä saksofonin jazz-käytön uranuurtajia, ja jota siksi pidetään jazz-saksofonin isänä. Hawkinsin ura alkoi toden teolla vuonna 1922, kun Mamie Smith kuuli hänen soittavan Kansas Cityssa ja palkkasi hänet Jazz Hounds -yhtyeeseensä, jonka kanssa hän teki ensimmäiset levytyksensä vuonna 1923. Hawkins siirtyi vuonna 1924 Fletcher Hendersonin orkesteriin, jossa soitti seuraavan kymmenen vuoden ajan. Vuonna 1934 hän muutti Eurooppaan, missä hän muun muassa levytti Benny Carterin, Django Reinhardtin ja Stéphane Grappellin kanssa. Toisen maailmansodan syttyessä Hawkins palasi Yhdysvaltoihin ja siirtyi 1940-luvulla soittamaan uutta bebop-jazzia. Hawkins palkkasi Thelonious Monkin orkesteriinsa ja teki myös varhaisia bebop-levytyksiä Dizzy Gillespien kanssa. Myös Miles Davis ja Max Roach soittivat hänen yhtyeessään uransa alkuvaiheessa.
Guido Acklin
Guido Acklin (s. 21. marraskuuta 1969) on sveitsiläinen rattikelkkailija, joka voitti yhdessä Reto Götschin kanssa olympiahopeaa Lillehammerissa 1994 kahden miehen rattikelkkailussa. Guido Acklin on saman kisan voittaneen parin jarrumiehen Donat Acklinin veli.
Paini kesäolympialaisissa 1928
Kesäolympialaisten 1928 painissa kilpailtiin kreikkalais-roomalaisessa painissa kuudessa sarjassa ja vapaapainissa seitsemässä sarjassa. Ruotsi ja Suomi voittivat kumpikin kolme kultamitalia.
Guido Acklin
Acklin-Götschi -pari voitti EM-kultaa vuosina 1998 ja 1999, hopeaa 1996 sekä pronssia 1995 ja 1997. .
Paini kesäolympialaisissa 1928
Kamppailut käytiin Bergvallin karsintajärjestelmällä. Erikoista oli, että vapaapainin 79 kg:n sarjassa Samuel Rabin saavutti pronssimitalin ottelemalla yhden kamppailun, jonka hävisi.
Laurance Rockefeller
thumb|Laurance Rockefeller (vasemmalla) vuonna 1965. Laurance Spelman Rockefeller (26. toukokuuta 1910 – 11. heinäkuuta 2004) oli yhdysvaltalainen liikemies, filantrooppi ja ympäristönsuojelija. Hän oli John D. Rockefeller, Jr.:n poika ja John D. Rockefellerin pojanpoika, ja hänen sisaruksensa olivat Abby, John III, Nelson, Winthrop ja David. Hänellä oli neljä lasta: Laura, Marion, Lucy ja Laurance, Jr.
Vuonna 1937 hän peri isoisänsä paikan New Yorkin pörssissä. Vuonna 1940 hän oli mukana perustamassa Rockefeller Brothers Fundia, ja toimi myöhemmin sen puheenjohtajana 1958–1968. Hän toimi pitkään myös Rockefeller Family Fundissa.
1990-luvun alussa presidentti George H. W. Bush luovutti hänelle Congressional Gold Medal -kunniamerkin.
Rockefeller kuoli keuhkofibroosiin vuonna 2004, 94 vuoden iässä.
Kenia (Commonwealth realm)
Kenian Commonwealth realm, virallisesti tunnettu nimeltä Kenia, oli nykyisen Kenian tasavallan edeltäjä. Valtio oli olemassa 12. joulukuuta 1963 – 12. joulukuuta 1964 välisenä aikana.
Kun Britannian valta alueella loppui vuonna 1963, myönnettiin Kenian siirtomaalle itsenäisyys Commonwealth realmina, jona maa pysyi tasan vuoden ajan.
Hallinto
Kenian ollessa Commonwealth realmina Britannian monarkki, joka oli tuolloin Elisabet II, pysyi maan valtionpäämiehenä. Valtionpäämiestä maassa edusti tuolloin kenraalikuvernööri. Kenian ollessa Commonwealth realmina kuningatar Elisabet II:a ehti edustaa vain yksi kenraalikuvernööri:
Commonwealth realmista tasavallaksi
Kun monarkia Keniassa lakkautettiin, tuli Kenian pääministeristä Jomo Kenyattasta maansa ensimmäinen presidentti.
Franz Lisztin musiikkiakatemia
thumb|Franz Lisztin musiikkiakatemia. Franz Lisztin musiikkiakatemia (, Zeneakadémia) on musiikkiyliopisto Budapestissa Unkarissa. Sen perusti säveltäjä ja pianovirtuoosi Franz Liszt vuonna 1875. Musiikkiakatemia toimi ensin Lisztin asunnossa, kunnes se sai oman rakennuksen Andrássy útin varrelle vuonna 1879. Nykyiseen, jugend-tyyliseen rakennukseen musiikkiakatemia muutti vuonna 1907.
Akatemia on ollut perustamisestaan lähtien Unkarin arvostetuin musiikkiyliopisto. Siellä vaikuttivat "ensimmäisellä kultakaudella" 1900-luvun alussa muun muassa Béla Bartók, Zoltán Kodály, Jenő Hubay, Ernő Dohnányi ja Leó Weiner. Toisen maailmansodan ja Unkarin kansannousun jälkeen monet opettajat ja opiskelijat lähtivät maasta. Kodály jäi kuitenkin Unkariin, ja hänen ansiostaan Unkarin musiikkipedagogiikka kehittyi radikaalisti.
1960-luvulla Franz Lisztin musiikkiakatemiassa uransa aloittaneita ovat György Ligeti, György Kurtág, Péter Eötvös, Miklós Perényi ja Éva Marton, 1970-luvulla Zoltán Kocsis, András Schiff ja Dezső Ránki. Akatemiassa on nykyään noin 900 opiskelijaa.
Anton Olsson
Anton Olsson (s. 26. tammikuuta 2003 Helsingborg, Ruotsi) on ruotsalainen jääkiekkopuolustaja. Häntä on yleisesti pidetty yhtenä ikäluokkansa lupaavimmista pelaajista ja Olssonista on parhaimmillaan odotettu ensimmäisen kierroksen varausta NHL:n varaustilaisuudessa 2021.
Maajoukkueura
Olsson pelasi World U-17 Hockey Challengessa vuonna 2019. Yhteensä hän on pelannut 18 poikien maaottelua.
Muuta
Olssonin isoveli Albin pelaa hyökkääjänä Ruotsin neljänneksi korkeimmalla sarjatasolla HockeyTvåan-joukkue Olofströms IK:ssa.
Connemaran kansallispuisto
thumb|Diamond Hill. Connemaran kansallispuisto on yksi Irlannin kuudesta kansallispuistosta. Se sijaitsee Galwayn kreivikunnassa saaren länsirannikolla. Puistoon kuuluu 2 957 hehtaaria vuoria, niittyjä, nummea ja suota. Se avattiin vuonna 1980.
Tyypillinen maasto Connermaran kansallispuistossa on turvesuota, joka on laaksoissa hyvin märkää ja ylempänä hiukan kuivempaa. Vuorten rinteillä kasvaa kanervaa. Tyypillinen kasvilaji on siniheinä, joka antaa maisemalle sen omaleimaisen värin ympäri vuoden. Puistossa pesii monia lintulajeja, ja talveksi sinne tulee muuttolintuja sekä muualta Irlannista että Manner-Euroopan puolelta. Nisäkkäistä puistossa tavataan kaniineita, kettuja, kärppiä, päästäisiä ja lepakoita. Viime vuosina on tavattu myös näätiä ja minkkejä. Minkki on tulokaslaji ja vaaraksi alkuperäiselle eläimistölle. Connemaran tunnusomaisin eläin on kuitenkin connemaraponi.
Maanpuolustuskurssiyhdistys
Maanpuolustuskurssiyhdistys (MPKY) on yhdistys, johon voivat kuulua kaikki valtakunnallisen maanpuolustuskurssin käyneet henkilöt. Yhdistyksen tavoitteena on tukea kurssin käyneiden mahdollisuuksia osallistua turvallisuuspoliittiseen keskusteluun ja ylläpitää heidän tietoisuuttaan ajankohtaisimmista turvallisuus- ja puolustuspolitiikkaa sekä kokonaisturvallisuutta koskevissa kysymyksissä. Tavoitteena on myös yhteistoiminnan edistäminen jäsenistön ja kokonaisturvallisuuteen osallistuvien tahojen välillä.
Yhdistys on perustettu 19. toukokuuta 1961. Jäseninä on 14 alueellista maanpuolustuskurssiyhdistystä sekä runsaat 5000 henkilöjäsentä (2018). Yhdistyksen kotipaikka on Helsinki.
Yhdistyksen lehti on nimeltään Maanpuolustus. Sitä julkaistaan neljästi vuodessa.
Historia
Aiempina puheenjohtajina ovat olleet:
Muhammad Bei Abu al-Dhahab
Nuoruus
Muhammad al-Dhahab oli qazdaglijja-mamelukki eli sotilasorja. Sotilasorjana hän pääsi palvelemaan Ali Bei al-Kabirin hoviin vuonna 1760 tai 1761. Dhahab eteni nopeasti urallaan "Bülüt kapan" eli "pilviinkurkottaja" Ali Bei al-Kabirin hovissa rahastonhoitaja. Dhahab on kultakolikoihin viittaava lempinimi. Pyhiinvaelluksella (Hadž) isäntänsä kanssa 1764–1765 al-Dhahab vapautettiin orjuudesta ja myöhemmin hänet nostatettiin beilikaattiin. Hän tuli tunnetuksi Ali Bei al-Kabirin oikeana kätenä ja vävynä.
Puolalanmäki
Puolalanmäki on Turun keskustassa, VI:n ja VII:n kaupunginosan rajalla sijaitseva kukkula. Se on yksi Turun seitsemästä kukkulasta ja korkeudeltaan 35,2 metriä merenpinnan yläpuolella. Mäen päällä sijaitsee Turun taidemuseo, jota ympäröi Puolalanpuisto. Mäki on saanut nimensä Puolalan kylästä, joka liitettiin Turkuun Maariasta 1600-luvulla. Yhdessä Turun taidemuseon kanssa Puolalanmäki on yksi Museoviraston määrittelemistä valtakunnallisesti merkittävistä rakennetuista kulttuuriympäristöistä.
Vuoden 1775 palon jälkeen Puolalanmäelle rakennettiin runsaasti matalia puumökkejä, joissa asui merimiehiä, käsityöläisiä ja kisällejä. Alueen puutalot säilyivät Turun palosta 1827 ja aina 1900-luvun alkuun asti. Keskiajalla täällä kaupunkialueen ulkopuolella sijaitsi spitaalisten laitos ”Pyhän Yrjänän hospitaali”, josta ensimmäinen tunnettu maininta on vuodelta 1355. Vasta vuonna 1623 spitaalilaitos siirrettiin Seilin saarelle Nauvoon.
Maanpuolustuskurssiyhdistys
Alueelliset yhdistykset
Alueelliset maanpuolustusyhdistykset ovat Maanpuolustuskurssiyhdistyksen yhteisöjäseninä. Nykyiset alueelliset yhdistykset:
Puolalanmäki
Vanha rakennuskanta, mukaan lukien 1838 valmistunut palotorni, purettiin suurimmaksi 1900-luvun alkupuolella. Tällöin rakennettiin sekä Taidemuseon rakennus että sitä ympäröivät kivitalot. Puiston reunaman vanhemmasta rakennuskannasta ovat jäljellä Iso-Puolalan talo 1700-luvulta, Puolalanmäen lukion vanhempi osa (1888) ja sen vieressä oleva puinen rakennus 1840-luvulta. Puiston on suunnitellut Mauritz Hammarberg Tukholman mäkipuistojen mallien mukaan. Hammarbergistä tuli myöhemmin Tukholman kaupunginpuutarhuri.
Nykyään Turun kaupungin nuorisoasiankeskus järjestää Puolalanpuistossa vuosittain elokuussa ilmaiskonsertin.
Puolalanmäellä on Mihail Anikušinin veistämä 13. marraskuuta 1977 paljastettu V.I. Leninin muistomerkki Muita Puolalanmäen julkisia taideteoksia ovat Leningradin ja Turun ystävyyden patsas (Antti Louhisto, 1969) sekä Jussi Mäntysen Joutsenet (1959) ja Kurjet pesällä (1986). Taidemuseon edustalla ovat myös Victor Westerholmin ja R. W. Ekmanin muotokuvahermit.
Muhammad Bei Abu al-Dhahab
Ali Bein palveluksessa
Vaikka egyptiläiset olivatkin muodollisesti auttaneet osmaneja, todellisuudessa he kaavailivat toimia heitä vastaan. Kairoon palaavaa al-Dhahabin armeijaa odottikin heti uusi tehtävä, sota Osmanien valtakuntaa vastaan. Liittolaisen he saivat samaan tapaan vain muodollisesti osmanien alaisesta Akkon kuvernööri Zahir al-Umarista. Ensimmäinen egyptiläisarmeija eteni Syyro-Palestiinaan marraskuussa 1770. Heitä vastassa oli vain vähäisiä osmanijoukkoja. Hyökkäyksen kuitenkin menettäessä alkusysäystään Ali Bei al-Kabir lähetti matkaan toisen Muhammad Bein johtaman armeijan, joka valtasi Damaskoksen sen osmanikuvernööri Uthman Pašša al-Sadikilta vuonna 1771.
Nousu valtaan
Egyptissä Ali Bei al-Kabir valmistautui sotaretkien valmisteluun entistä syvemmälle Osmanien valtakuntaan. Dhahab päätti kuitenkin toisin. Jostakin syystä al-Dhahab jätti armeijoineen Damaskoksen ja alkoi palata nopeasti kohti Egyptiä. Täysin selvää ei ole, mistä päätös johtui. Usein selittävänä tekijänä on esitetty lahjuksia, mutta varmuutta sellaisten antamisesta ei ole. Tärkein aikalaislähde Abd al-Rahman al-Džabarti sanoo yksinkertaisesti Muhammad Bein ja Ali Bei al-Kabirin "vieraantuneen toisistaan" enempää selittämättä. Muhammad Bei alkoi syyttää Ali Bei al-Kabiria kapinasta osmanihallintoa vastaan ja tämän myyneen maansa kristityille ulkomaalaisiin neuvonantajiin viitaten. Muhammad Bein Egyptiin palannut armeija asettui Ylä-Egyptiin pyrkien hankkimaan liittolaisia entistä isäntäänsä vastaan.
Ali Bei yritti päästä tukialuettaan Egyptissä uhkaavasta Muhammad Beista eroon lähettämällä tätä vastaan erään toisen luotetun komentajansa johtaman armeijan, joka päätyi kuitenkin loikkaamaan vihollisen puolelle. Tappion jälkeen hänen oli paettava keväällä 1772 Kairosta liittolaisensa Zahir al-Umarin luo Palestiinaan. Hän johti vielä yhden armeijan Muhammad Beita vastaan kärsien kuitenkin tappion taistelussa 1. toukokuuta 1773. Taistelussa haavoittunut Ali Bei kuoli vain hieman myöhemmin. Muhammad Bei oli varmistanut asemansa Egyptin hallitsijana.
Egyptin hallitsijana
Muhammad Beista tuli Egyptin uusi šaikh al-balad eli muodollisesti Osmanivaltakunnan alainen "maan isäntä" Ali Bein tapaan. Joistakin Ali Bein aikaisista piirteistä, kuten liittolaissuhteesta Venäjään luovuttiin Osmanien sallittiin myös lähettää Kairoon oma kuvernöörinsä. Vuotuiset maksut osmanisulttaanille palautettiin. Monin tavoin asiat palasivat kuitenkin entisille raiteilleen. Egyptiin kutsuttiin eurooppalaisia kauppiaita ja brittien Itä-Intian kauppakomppanian kanssa tehtiin sopimus Suezin sataman käyttöoikeuksista. Palestiinan suunnalla katse kääntyi Zahir al-Umaria vastaan. Odotettuaan lupaa sulttaanilta ja sen saatuaan Muhammad Bei johti sotaretkeä kapinoivaa Akkon kuvernööriä vastaan. Maaliskuussa 1775 Egyptistä lähtenyt armeija valtasi Jaffan, josta Zahir al-Umar pakeni pääkaupunkiinsa Akkoon. Muhammad Bei seurasi vihollistaan vallaten Akkon, joka ryöstettiin ja poltettiin. Akkossa Muhammad Bei oli kuitenkin äkisti sairastunut ja hän kuoli 8. kesäkuuta 1775.
Kuoleman jälkeen
Muhammad Bein kuoleman jälkeen hänen mamelukkilähipiiriinsä (Muhammadijja) kuuluneet mamelukkihallitsijat Murad Bei ja Ibrahim Bei hallitsivat puoli-itsenäistä Egyptiä aina Napoleonin Egyptin sotaretkeen saakka vuonna 1798. Muhammadijja-hallitsijoiden katkeria vastustajia olivat Muhammad Bein petoksesta suivaantuneet vanhat Ali Bein kannattajat (Aliwijja) ja ryhmittymien keskeisen valtakamppailu 1700-luvun lopulla muistettiin sekasortoisena aikana.
Valkealammi (Mänttä-Vilppula)
Valkealammi on Pirkanmaalla Mänttä-Vilppulassa Ylä-Kolkin kylän lähellä sijaitseva lampi.
Maantietoa
Lammen pinta-ala on 2,0 hehtaaria, se on 200 metriä pitkä ja 150 metriä leveä. Lammella ei ole kartan mukaan saaria. Sen rantaviivan pituus on 750 metriä.
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Vehkajärven valuma-alueella (35.49), jonka Parannesjoen valuma-alueeseen (35.493) se kuuluu. Lammen vedenpinnan korkeus on 125,2 metriä mpy.
Imusolu
right|thumb|Skannaavalla elektronimikroskoopilla (SEM) otettu kuva ihmisen imusolusta Imusolut eli lymfosyytit ovat elimistössä esiintyviä soluja ja kuuluvat valkosoluihin eli leukosyytteihin. Ne osallistuvat immuunivasteeseen ja pitävät yllä spesifisen eli valikoivan immuunijärjestelmän toimintaa. Solupintansa antigeenireseptorien avulla imusolut tunnistavat elimistössä kohtaamiaan antigeeneja. Imusolut erikoistuvat luuytimen kantasoluista ja niillä on kaksi pääluokkaa: B- ja T-lymfosyytit.
Imusolujen muodostuminen
Muiden valkosolujen tapaan imusolut syntyvät luuytimen kaikkien verisolujen yhteisistä kantasoluista, jonka jälkeen ne kypsyvät primaarisissa imukudoselimissä. T-solut siirtyvät kypsymään kateenkorvaan ja B-solut punaiseen luuytimeen. Kypsymisvaiheessa imusoluille kehittyy reseptoreja, joilla ne kykenevät tunnistamaan kohteensa tarkasti.
Kypsymisen jälkeen imusolut kulkevat veren mukana sekundaarisiin imukudoselimiin. Niitä ovat perna, imusolmukkeet ja elimistön limakalvojen imukudos suolessa, nielu- ja kitarisoissa sekä hengitysteiden ja virtsateiden seinämissä. Imusolut jakautuvat ja aktivoituvat niissä. Aktivoitumisen jälkeen ne voivat osallistua spesifiseen immuunipuolustukseen.
Spesifinen immuunireaktio
Spesifinen immuunipuolustus eli ns. hankittu immuniteetti kehittyy syntymän jälkeen. Kun elimistö kohtaa uuden taudinaiheuttajan, se tallentaa tästä tiedon erikoistuneeseen muistisoluun. Jokainen imusolu kykenee tunnistamaan kohteensa tarkasti ja on erikoistunut tuhoamaan vain tietynlaisen taudinaiheuttajan.
Kalsoy
Kalsoy on saari Färsaarilla. Saari on noin 18 km pitkä ja vain 1–3 km leveä. Se sijaitsee Eysturoyn ja Kunoyn saarten välissä. Kalsoyn saarella on neljä asutuskeskusta: Húsar, Mikladalur, Syðradalur ja Trøllanes. Ne kaikki sijaitsevat saaren itärannikolla. Mikladalur on kylistä suurin, 79 asukasta. Saarella on myös lukuisia vuorenhuippuja, korkeimmat Nestindar (788 m), Botnstindur (744 m), Gríslatindur (703 m), Hattardalstindur (644 m) ja Gásafjall (606 m). Saaren pohjoispäässä sijaitsee Kallur-niminen majakka.
Imusolu
B-imusolu
B-lymfosyytit erittävät vasta-aineita sekä erikoistuvat plasmasoluiksi, jotka erittävät tiettyä immunoglobuliinia eli vasta-ainetta sitä antigeenia vastaan, joka aktivoi B-solujen lisääntymisen ja erikoistumisen. Lymfosyytit ovat myös spesifisiä yhdelle tietylle vasta-aineelle. Tämän takia niitä saattaa olla tuhansia erilaisia elimistössä.
Kun B-solu kohtaa antigeenin, se jakautuu nopeasti. Jakautumisen seurauksena syntyvillä soluilla on sama reseptorirakenne alkuperäisen solun kanssa. Suurin osa syntyneistä uusista B-soluista on plasmasoluja ja loput muistisoluja.
T-imusolu
T-imusolut jaetaan toimintansa perusteella kolmeen tyyppiin: T-tappajiin, T-auttajiin ja T-estäjiin. Ne tunnistavat pääasiassa virusten saastuttamia elimistön omia soluja tai syöpäsoluja. T-solujen reaktiotapaa kutsutaan soluvälitteiseksi spesifiseksi immuunivasteeksi. Osa auttaja- ja tappajasoluista jää jäljelle, kun T-soluvaste on päättynyt. Niistä tulee T-muistisoluja, joiden elinikä on yleensä useita vuosia.
Mercy-le-Haut
Mercy-le-Haut on kunta Koillis-Ranskassa Meurthe-et-Mosellen departementissa Grand Estin alueella. Se sijaitsee noin 50 kilometriä Metzin kaupungista luoteeseen.
Historia
Mercy-le-Haut sijaitsi vuonna 1871 Saksan–Ranskan sodan jälkeen solmitun Frankfurtin rauhan jäljiltä vain 10 kilometrin päästä Saksan vastaisesta rajasta. Ensimmäisessä maailmansodassa saksalaisjoukot hyökkäsivät Ranskaan vuonna 1914. Mercy-le-Hautissa käytiin taistelu 22. elokuuta 1914, ja se pysyi saksalaismiehityksessä aina marraskuuhun 1918 saakka.
Imusolu
T-imusolu
T-tappajasolu tuhoaa esimerkiksi viruksen saastuttaman solun rikkomalla solukalvon pinnan, jonka seurauksena solu kuolee. Vasta-aineet voivat sen jälkeen sitoutua sisällä olevan viruksen antigeeneihin, jolloin syöjäsolut pystyvät syömään sekä viruksen että hajonneen solun jäänteet.
T-auttajasolu aloittaa sytokiinien tuottamisen sen jälkeen, kun se on tunnistanut saastuneen solun tai B-solu on viestinyt elimistöön tunkeutuneesta taudinaiheuttajasta. Sytokiinit ovat viestiaineita, jotka lisäävät imusolujen jakautumista ja erilaistumista sekä tehostavat makrofagien solusyöntiä.
T-estäjäsolut eli suppressorisolut estävät kahden muun T-solutyypin toimintaa. Niiden tehtävänä on huolehtia siitä, että T-soluvaste lakkaa, kun immuunireaktion aiheuttanut antigeeni on tuhottu.
Autoimmuunisairaudet
Autoimmuunisairauksissa imusolut tuhoavat elimistön omia soluja ja kudoksia. Tämä johtuu immuunijärjestelmän tunnistusvirheestä, jolloin elimistön itse tuottamat molekyylit tulkitaan vieraiksi aineiksi. Tällöin T-solut tai B-solujen tuottamat vasta-aineet hyökkäävät yksilön omia soluja vastaan.
Immuunijärjestelmän tunnistusvirheet voivat johtua mm. virusinfektioista, lääkeaineista tai siitä, että joidenkin bakteerien antigeenit muistuttavat liiaksi elimistön omia proteiineja. Virusinfektion aiheuttama solujen kalvoproteiinien muutos voi aiheuttaa esimerkiksi lapsuusiän diabeteksen. Siinä T-imusolut tuhoavat haiman endokriinisen osan Langerhansin saarekkeiden insuliinia tuottavista soluista.
Allergia
Allergialla tarkoitetaan immuunireaktiota, jossa elimistö reagoi liian voimakkaasti tavallisesti vaarattomaan aineeseen. Allergiaa aiheuttavia aineita kutsutaan allergeeneiksi. B-solujen välittämää allergiareaktiota kutsutaan välittömäksi allergiaksi, koska se puhkeaa heti. Nopea spesifinen reaktio johtuu siitä, että elimistössä on aiemman altistuksen seurauksena valmiina vasta-aineita kyseistä allergeenia vastaan. T-solujen aiheuttama allergiareaktio käynnistyy vasta useiden päivien päästä, joten sitä kutsutaan viivästyneeksi allergiaksi.
Aiheesta muualla
白血球
Gus Johnson
Gus Johnson Jr. (13. joulukuuta 1938 Akron, Ohio – 29. huhtikuuta 1987) oli yhdysvaltalainen koripalloilija. Hän pelasi laitahyökkääjänä NBA:ssa ja ABA:ssa kausina 1963–1973. Hänet nimettiin Naismith Memorial Basketball Hall of Fameen vuonna 2010.
Baltimore Bullets varasi Johnsonin NBA:han 10. varauksena vuonna 1963. Hän edusti seuraa yhdeksän kautta, ja kaudella 1970–1971 joukkue ylsi finaaleihin. Viimeisellä kaudellaan 1972–1973 Johnson pelasi ensin Phoenix Sunsissa ja sitten ABA-liigan Indiana Pacersissa, jossa hän voitti mestaruuden. Hänet valittiin NBA:n kakkostähdistökentälliseen vuosina 1965, 1966, 1970 ja 1971.
Johnson pelasi NBA- ja ABA-urallaan 631 runkosarjaottelua, joissa hän teki keskimäärin 16,2 pistettä, otti 12,1 levypalloa ja antoi 2,5 koriin johtanutta syöttöä. Pudotuspelejä hänelle kertyi 51, ja niissä hän teki keskimäärin 9,7 pistettä, otti 7,8 levypalloa ja antoi 1,8 koriin johtanutta syöttöä. Hän pelasi NBA:n tähdistöottelussa vuosina 1965, 1968, 1969, 1970 ja 1971.
Washington Bullets jäädytti Johnsonin pelinumeron 25 vuonna 1986. Johnson kuoli aivosyöpään vuonna 1987.
Mérignac
Mérignac voi tarkoittaa seuraavia:
Napa (Kalifornia)
Napa on noin 80 000 asukkaan kaupunki Napan piirikunnassa, Kaliforniassa, Yhdysvalloissa.
Kaupunki perustettiin vuonna 1847 Napajoen varteen. Siitä tuli rahtisatama, jonka kautta kulki puutavaraa, kultaa, karjaa ja elohopeaa San Franciscoon, johon on matkaa 80 km. Vuoden 2010 väestönlaskennassa kaupungissa oli 76 915 asukasta, arvio vuodelle 2017 oli melkein 80 000. Asukkaista noin 77 % on valkoisia.
Niemiskosken paperitehdas
Niemiskosken paperitehdas ja puuhiomo sijaitsi Sortavalan maalaiskunnassa Kiteenjoen Niemiskosken varrella. Paikalle perustettiin puuhiomo vuonna 1897 ja paperitehdas vuonna 1906. Molemmat laitokset omisti Niemiskosken Oy, jonka osake-enemmistö oli Suomalainen Puuliike Oy:llä.
Nykyisin tehtaasta on jäljellä raunioita.
Markkinointiautomaatio
Markkinointiautomaatio on järjestelmä, jonka tarkoituksena on tehostaa ja automatisoida jatkuvasti toistuvia markkinoinnin prosesseja, luokitella liidejä ja pitää yllä potentiaalisten asiakkaiden mielenkiintoa. Markkinoinnin automaatio virtaviivaistaa markkinoinnin ja myynnin toimintaa automatisoimalla säännöllisesti toistuvia ja runsaasti henkilöstön työaikaa kuluttavia markkinoinnin toimintoja sekä mahdollistaa viestinnän tarkan ajoittamisen ja sisällön räätälöinnin henkilötasolla.
Markkinointiautomaatio yhdistää yhden järjestelmän alle sähköpostimarkkinoinnin, verkkosivujen analytiikan, kampanjasivujen ylläpidon, tekstiviestimuistutukset, prospektirekisterien hallinnan, verkkolomakkeiden ylläpidon sekä asiakkuudenhallinnan (CRM) järjestelmät.
Keskeisenä hyötynä on henkilöstön työajan vapautuminen toistuvista asiakasviestinnän ja kampanjanhallinnan rutiineista. Automatisointi skaalautuu yksinkertaisista tilaisuuksien kutsu-, rekisteröinti- ja palauteprosesseista aina älykkäisiin, monivaiheisia ostoprojekteja tukeviin asiakasviestinnän ohjelmiin.
Markkinoinnin automaation osa-alueet
Marketing Intelligence -toimintojen tarkoituksena on tunnistaa henkilöiden kiinnostusalueet sekä ostoprosessin vaiheet seuraamalla ja analysoimalla verkkovierailuja, sosiaalista mediaa ja sähköisiä kampanjoita henkilötasolla. Tällaisia ovat käyttäjän toimet, kuten mitä sähköpostiviestejä avataan, mitä linkkiä klikataan, mihin viesteihin reagoidaan, mitä tiedostoja ladataan, mitä artikkeleita luetaan ja mitä videoita katsotaan.
Analysoimalla käyttäytymistä voidaan markkinointiviestintää segmentoida ja räätälöidä vastaamaan paremmin potentiaalisen asiakkaan toiveita ja tarpeita. Samoilla menetelmillä voidaan rakentaa asiakassuhteen ylläpitämiseen ja syventämiseen tähtääviä prosesseja jotka voidaan ohjelmoida toistumaan säännöllisesti ja räätälöidä mm. asiakassuhteen vaiheen ja asiakkaan tietotason kehittymisen mukaisesti.
Itse markkinointiautomaatio tähtää liidien tuottamiseen yksilöllisesti kohdennettujen markkinointiohjelmien avulla. Ohjelmilla voidaan rakentaa tunnettuutta sekä vahvistaa kiinnostusta yritystä ja sen tuotteita kohtaan. Ohjelmat suunnitellaan poluiksi, jotka systemaattisesti toistettuina jalostavat kiinnostuneista prospekteja ja edelleen liidejä.
Menetelmiä hyödynnetään tyypillisesti investointihyödykkeiden kaupassa - eritoten b2b-markkinoinnissa. Markkinointiautomaation toteutusmalli määräytyy yrityksen myyntiprosessin perusteella tukemaan myyntiorganisaation onnistumista tuottamalla paremmin jalostettuja ja oikea-aikaisia liidejä. Yhdistettynä yrityksen CRM-järjestelmään, markkinointiautomaation toiminnot muodostavat tehokkaan myynnin- ja markkinoinnin tietojärjestelmän.
Markkinointiautomaation avaintoiminnot
Markkinoinnin automaatiojärjestelmien avulla yritykselle voidaan rakentaa markkinointistrategiat auttaen samalla markkinointia ymmärtämään paremmin asiakkaita ja prospekteja.
Järjestelmät tukevat tätä tavoitetta kolmella tavalla:
Kattava markkinointiautomaatiojärjestelmä tarjoaa tukea ja keinoja markkinoinnin eri prosesseissa ja vaiheissa:
Mitä hyötyä on markkinoinnin automaatiosta?
Yrityksen markkinointi saa yhdessä paketissa työkalut, joiden avulla on mahdollista tehostaa ja mitata markkinoinnin toimintaa. Järjestelmien avulla markkinointi voi automatisoida markkinointitoimintoja ja keskittyä strategioiden toteuttamiseen. Myynnille markkinointiautomaatio tuottaa myyntivalmiita liidejä. Liidejä joiden kiinnostusalueet tunnetaan, jotka tuntevat yrityksen tarjooman ja ovat kiinnostuneita tuotteista ja jotka ovat viestineet aidosta ostohalukkuudesta.
Markkinoinnin automaation haasteet
Markkinoinnin automaatio vaatii toimiakseen paljon osaamista ja resursseja. Se ei ole kampanja tai projekti, vaan pitkäjänteinen polku uuden toimintamallin omaksumisessa. Panostukset uuden mallin käyttöönottoon ja operatiiviseen pyörittämiseen tulee huolellisesti miettiä ennen kuin investointiin ryhdytään.
Tehdyissä selvityksissä on markkinoinnin automaation havaittu tukevan liiketoiminnan menestystä kun sitä täysipainoisesti hyödynnetään. Useita käyttöönottohankkeita on myös jäänyt puolitiehen, johtaen pidemmällä aikavälillä järjestelmästä luopumiseen.
Käytön laajentuessa voi kaupallisten järjestelmien kustannusten nousu tuoda yllätyksiä. Halpa aloituskynnys ei aina takaa järjestelmän kustannustehokkuutta koko elinkaaren aikana. Eri vaihtoehtojen kustannuksia tuleekin punnita tarkkaan lähtötilanteen sekä pidemmän elinkaaren näkökulmasta. Tarjontaa markkinoilla on nykyisin paljon, avoimen lähdekoodin ratkaisuista alkaen.
Trevor Linden
Trevor Linden (synt. 11. huhtikuuta 1970 Medicine Hat, Alberta, Kanada) on kanadalainen entinen jääkiekkoilija. Keskus- ja laitahyökkääjän roolia pelannut Linden pelasi ammattilaisurallaan 19 kautta NHL:ssä, joista vietti 16 kautta Vancouver Canucksissa. Hän oli Canucksin pitkäaikaisin kapteeni ja NHL:n pelaajayhdistyksen presidentti 1998–2006 ja tämän jälkeen yhdistyksen varapresidentti uransa päätökseen asti.
Tausta
Linden on käyttänyt paljon aikaa hyväntekeväistyyteen. Hän perusti vuonna 1995 Trevor Linden säätiön, joka kerää rahaa köyhille lapsille. Hän myös järjesti lukuisia hyväntekeväisyystilaisuuksia, jotka noteraattiin kauden päätteeksi King Clancy Memorial Trophyllä humanitäärisestä työstä.
Ura
Linden aloitti uransa kotikaupunkinsa WHL-liigajoukkueessa Medicine Hat Tigersissa, jossa hän voitti Memorial Cupin 1987 ja 1988. Viimeisellä kaudellaan WHL:ssä 1987–1988 hän teki 110 pistettä runkosarjassa ja voitti kultaa nuorten MM-kisoissa. Vancouver Canucks varasi Lindenin toinena saman kesän NHL:n varaustilaisuudessa.
Linden solmi heti sopimuksen Canucksin kanssa ja siirtyi joukkueeseen. Tulokaskaudellaan hän teki 30 maalia ja 29 syöttöä ja oli ehdolla Calder Trophyn voittajaksi. Hänestä povattiin aikansa huippuhyökkääjää, ja hänestä tulikin yksi joukkueensa kulmakivistä. Joukkueen kapteenina Linden johdatti Canucksin Stanley Cup finaaliin saakka kaudella. Linden pelasi varmoin ottein hyviä kausia, mutta ehdotonta supertähteä hänestä ei kuitenkaan kehittynyt.
Canucks alkoi uudistaa joukkuettaan 90-luvun loppupuolella ja kymmenen hyvää kautta pelannut Linden myytiin New York Islandersiin loppukaudesta. Vaihdossa Canucks sai Todd Bertuzzin, Bryan McCaben ja varausvuoron. Tunnepitoisten jäähyväisten jälkeen Linden lensi ensin Naganoon osallistumaan talviolympialaisiin Kanadan joukkueessa. Hän pelasi vain kauden Islandersissa, jolloin hän teki 18 maalia ja 27 syöttöä. Kauden päätteeksi Linden myytiin Montreal Canadiensiin varaustilaisuuden ensimmäisen kierroksen varausvuoroa vastaan.
Linden pelasi kohtalaisen hyvin pudotuspelipaikasta taistelevassa Canadiensissa, mutta loukkaantuminen katkaisi kauden. Seuraavalla kaudella Washington Capitals hankki Lindenin joukkueeseensa juuri pelaajakaupparajan umpeutuessa. Suuressa neljän pelaajan kaupassa Washingtoniin matkasi myös Danius Zubrus ja Montreal sai Richard Zednikin, Jan Bulis'n ja Washingtonin ensimmäisen varausvuoron. Kuitenkin jo seuraavan kauden alussa Linden myytiin takaisin Vancouveriin.
Linden toimi vuosina 1998–2006 NHLPA:n puheenjohtaja. Hän kävi lukuisia neuvotteluja Gary Bettmanin kanssa estääkseen NHL:n työsulun ja edelleen työsulkukaudella uuden sopimuksen saamiseksi.
Canucksissa Linden pelasi uransa viimeiset kuusi kautta. Tuona aikana hän ylitti tuhannen pelatun ottelun rajan ja hänestä tuli eniten Canucksin paidassa pisteitä tehnyt pelaaja. Kauden päätteeksi Linden ilmoitti lopettavansa uransa.
Kansainvälisissä peleissä
Linden on edustanut Kanadan jääkiekkomaajoukkuetta arvokisoissa neljästi:
Luettelo Suomen kunnista väestötiheyden mukaan
Tämä on luettelo Suomen kunnista väestötiheyden mukaan. Tiedot lasketaan tilastoiduista väkiluvuista ja   tilastoiduista maapinta-aloista. Kuntien mediaanissa on (0 as./km²).
250px|thumb|right|Suomen väestötiheys 2016
Pitkänkosken paperitehdas
pienoiskuva|Pitkäkosken paperitehtaan raunioita Pitkäkosken puuhiomo ja paperitehdas (Osakeyhtiö Pitkäkoski) perustettiin Sippolan Ruotilan kylään vuonna 1916. Pitkäkoski havaittiin hyväksi tehdaspaikaksi, ja koski vuokrattiinkin opettaja V.J. Häklin nimiin viideksikymmeneksi vuodeksi. Muut yhtiön toimeenpanijat olivat insinööri E. Niinikoski, maanviljelijä A. Huovila, toimitusjohtaja J. Vitikainen ja sahanasettaja E. Rautaheimo. Tehdasrakennuksen lisäksi lähiympäristöön rakennettiin asuinrakennuksia, koskeen vesiränni ja kosken yli silta. Aluksi valmistettiin vain massaa, jota kuljetettiin Metsäkylän rautatieasemalle edelleen toimitettavaksi. Vuonna 1918 päätettiin aloittaa myös paperinvalmistus, ja tätä varten tehdasta laajennettiin ja sinne hankittiin paperikone. Aluksi yhtiössä työskenteli 30 henkeä ja myöhemmin enimmillään 80 henkeä. Vuonna 1918 valmistuneen puuhiomon vuosituotanto oli 800 tonnia ja kesällä 1920 valmistuneen hienopaperitehtaan vuosituotanto oli 1 000 tonnia. Lisäksi yhtiö valmisti rakennustiiliä Metsäkylässä ja sillä oli Summanjoessa pienet vesivoimalaitokset Pitkäkoskessa ja Hevoskoskessa.
Ferrari 412T
Ferrari 412 T2 oli Ferrarin Formula 1-tallin kausilla ja  käyttämä kilpa-auto. Auto ei menestynyt Benettonia ja Williamsia vastaan, vaikka oli tallin kuljettajien Jean Alesin ja Gerhard Bergerin mukaan nopeampi ja parempi kuin aiemmat heidän ajamansa Ferrarit. Ainoan voiton Ferrari 412 T2 otti Alesin tuomana Kanadan GP:stä. Kosteissa kisoissa autojen erot tasoittuivat ja muun muassa Nürburgringin kisassa Alesi oli lähellä voittoa ja oli ennen keskeytystään nopein Japanin Suzukan sadekisassa.
Tuokslahden paperitehdas
Tuokslahden paperitehdas ja puuhiomo sijaitsi Sortavalan maalaiskunnassa Kiteenjoen Haapakosken varrella. Paikalle perustettiin puuhiomo vuonna 1898 ja siellä oli käytössä 2 hioma- ja 4 pahvikonetta. Viipurin konepaja toimitti paperikoneen Tuokslahteen.
GP3 Italian Grand Prix 2016
GP3 Italian Grand Prix 2016 oli GP3-kauden 2016 seitsemäs osakilpailu, joka ajettiin 3.–4. syyskuuta Monzan moottoriradalla Italiassa. Kilpailu ajettiin Formula 1:sten Italian GP:n ohessa.
Microïds
Microïds (myös nimellä MC2-Microïds) on ranskalainen videopelien julkaisija ja jakelija. Yhtiön perusti Elliot Grassiano vuonna 1985. Vuonna 2003 yhtiö yhdistyi MC2:n kanssa MC2-Microïdsiksi. Vuonna 2005 Ubisoft hankki yhtiön Kanadan osaston Microïds Canadan. Vuonna 9. joulukuuta 2008 yhtiö lopetettiin.
Pelit
Yhtiö julkaisi yli 90 peliä historiansa aikana.
Marrakechin elokuvajuhlat
Marrakechin elokuvajuhlat on vuosittainen elokuvatapahtuma, joka järjestetään Marrakechin kaupungissa Marokossa. Ensimmäisen kerran nämä elokuvajuhlat järjestettiin vuonna 2001.
Jaettavia palkintoja ovat muun muassa Étoile d’or/Grand prix, tuomariston valitsema paras elokuva sekä parhaan mies- ja naisnäyttelijän palkinnot. Parhaana miesnäyttelijänä on palkittu suomalaisista vuonna 2007 Tommi Korpela ja vuonna 2008 Eero Aho.
Särkänlampi (Virrat)
Särkänlampi on Pirkanmaalla Virroilla Ylä-Kolkin kylän lähellä sijaitseva lampi.
Maantietoa
Lammen pinta-ala on 3,9 hehtaaria, se on 350 metriä pitkä ja 150 metriä leveä. Lammella ei ole kartan mukaan saaria. Sen rantaviivan pituus on 900 metriä.
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Vehkajärven valuma-alueella (35.49), jonka Parannesjoen valuma-alueeseen (35.493) se kuuluu. Lammen vedenpinnan korkeus on 130 metriä mpy.
Traumapsykoterapia
Traumapsykoterapia on psyykkisten traumojen hoitoon annettua psykologista hoitoa . Tutkimusnäyttöön perustuvien hoitosuositusten mukaan traumaperäisen stressihäiriön ensisijainen hoito on psykologinen hoito, psykoterapia. Traumakeskeinen kognitiivinen psykoterapia (Patricia Resickin kehittämä kognitivisen prosessoinnin terapia ja Edna Foan kehittämä pitkitetyn altistamisen terapia) erilaisinen terapiamuunnoksineen. Kompleksisen traumaperäisen stressihäiriön hoidossa on Suomessa alettu käyttää persoonallisuuden rakenteellisen dissosiaation malli a (PSD-teoria) hoitoineen. Eri psykoterapiasuuntauksia edustavien on syytä tuntea toisiaan täydentäviä hoitomenetelmiä eli soveltaa tarvittaessa traumapotilaisiin integratiivista terapiaa.
Traumakeskeinen kognitiivinen psykoterapia
Traumakeskeisen kognitiivisen psykoterapian keskeinen hoitomuoto on keskusteluhoitoon pohjautuva, traumaattisen kokemuksen muistaminen ja tähän liittyvän tunnekokemuksen esiintuominen
Traumaperäisen stressihäiriön oireet
Suurin osa traumatisoiville tapahtumille altistuneista toipuu luonnollisesti, mutta pienelle osalle kehittyy traumaperäinen stressihäiriö, Post- Traumatic Stress Disorder, PTSD. Se voidaan tunnistaa kuukauden kuluttua altistumisesta tai viivästynyt PTSD 6b kuukauden kuluttua tai myöhemmin. Se on pelkoon pohjautuva häiriö, jossa luonnolliseen toipumiseen kuuluvat ylivireisyys, mieleentunkeutuvuus ja välttely jatkuvat lievittymättä ja vähenemättä ajan kuluessa, aiheuttavat kärsimystä ja heikentävät toimintakykyä.
Toipumisen tukeminen
Toipumista tuetaan psykologisella ensiavulla ja yksilö-, perhe- ja ryhmämuotoisilla kriisi-interventioilla ensimmäisten 1–3 kuukauden aikana. Psykologisen ensiavun tavoitteena on huolehtia traumaattiselle tapahtumalle altistuneiden perustarpeista, kuunnella ja lohduttaa sekä antaa tapahtumaa ja auttamista koskevaa tietoa. Kriisi-interventiot koostuvat monista eri menetelmistä ja niiden tavoitteena on rauhoittaminen, turvallisuuden tunteen vahvistaminen, johonkin kuulumisen tunteen, minä- ja yhteisöpätevyyden ja toivon vahvistaminen. Kriisi-interventiotyön aikana auttajat arvioivat samalla trauman kokeneiden toipumista ja tunnistavat ongelmallisia oireita ja kehittyviä häiriöitä ja ohjaavat häiriön kehittymisen riskissä olevat asiantuntija-arviointiin ja hoitoon.
Hoito
Tutkimusnäyttöön perustuvien hoitosuositusten mukaan traumaperäisen stressihäiriön ensisijainen hoito on psykologinen, traumakeskeinen kognitiivinen psykoterapia ja EMDR-psykoterapiamenetelmä. Judith Cohenin, Anthony Mannarinon ja Esther Deblingerin kehittämä lasten traumakeskeisen kognitiivisen psykoterapian hoitomalli on manualisoitu ja vaikkakin kognitiivisen käyttäytymisterapian hoito, se on eri viitekehyksiä ja menetelmiä "risteyttävä" strukturoitu lasten ja vanhempien hoito, joka on kestoltaan lyhyt. Hoitomalli sisältää myös traumaattisen surun osan.
PTSD:stä kärsivien aikuisten hoidossa tunnetuimmat manualisoidut hoitomallit ovat Edna Foan pitkitetyn altistuksen terapia ja Patricia Resickin kognitiivisen prosesoinnin terapia. Francine Shapiron kehittämä EMDR-psykoterapiamenetelmä yhdistää huomion suuntaamisen fyysiseen ärsykkeeseen trauman prosessointiin mielessä. EMDR-menetelmän koulutuksia on järjestetty Suomessa mielenterveysalan ammatti-ihmisille vuodesta 1995. Se oli yhtenä kimmokkeena Suomen ensimmäisen traumapsykoterapeuttikoulutuksen järjestämiselle, joka toteutettiin vuosina 1998–2001. Koulutuksessa oli integratiivinen viitekehys ja yhtenä terapiamenetelmän oli EMDR. Koulutuksen suunnittelija ja alullepanija oli EMDR:n koulutukset Suomeen tuonut Traumaterapiakeskuksen perustaja psykologi, psykoterapeutti Soili Poijula. Sitä ennen Suomen Mielenterveysseuran koulutuskeskus oli järjestänyt Suomessa kriisipsykoterapeuttikoulutusta. Kansainvälisesti PTSD:n hoito on kognitiivisen psykoterapian valta-aluetta.